Document ID: 32007L0055

KOMISIJAS DIREKTĪVA 2007/55/EK
(2007. gada 17. septembris),
ar ko groza pielikumus Padomes Direktīvām 76/895/EEK, 86/362/EEK, 86/363/EEK un 90/642/EEK attiecībā uz maksimāli pieļaujamajiem azinfosmetila atlieku daudzumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem (1), un jo īpaši tās 5. pantu,
ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamo daudzumu noteikšanu labībā un uz tās (2), un jo īpaši tās 10. pantu,
ņemot vērā Padomes 1986. gada 24. jūlija Direktīvu 86/363/EEK par maksimāli pieļaujamā pesticīdu atlieku daudzuma noteikšanu dzīvnieku izcelsmes produktos un uz tiem (3), un jo īpaši tās 10. pantu,
ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus (4), un jo īpaši tās 7. pantu,
tā kā:
(1)
Komisiju informēja par to, ka, iespējams, pašreizējie maksimāli pieļaujamie azinfosmetila daudzumi būs jāpārskata, ievērojot to, ka ir pieejama jauna informācija par toksikoloģiju un patērētāju uzņemto devu. Komisija pieprasīja dalībvalstij, kas saskaņā ar Padomes Direktīvu 91/414/EEK (5) darbojās kā ziņotāja par azinfosmetilu, iesniegt priekšlikumu par Kopienas maksimāli pieļaujamā atlieku daudzuma (MRL) pārskatīšanu. Šādu priekšlikumu iesniedza Komisijai.
(2)
Kopienas noteiktos MRL, kā arī Pārtikas kodeksā ieteiktos daudzumus nosaka un novērtē, ievērojot līdzīgas procedūras. Pārtikas kodeksā azinfosmetilam ir noteikti vairāki maksimāli pieļaujamie atliekvielu daudzumi. Ziņotāja dalībvalsts, ņemot vērā jaunākās atziņas par risku patērētājiem, arī novērtēja Kopienas MRL, kam pamatā Pārtikas kodeksā noteiktie maksimāli pieļaujamie atlieku daudzumi.
(3)
Saskaņā ar Kopienā izmantotajām procedūrām un praksi, ņemot vērā Pasaules Veselības organizācijas publicētās pamatnostādnes (6), ir atkārtoti izvērtēta azinfosmetila iedarbība uz patērētāju īslaicīgi un visas dzīves laikā, lietojot pārtikas produktus. Pamatojoties uz minēto, ir lietderīgi noteikt jaunus MRL, kas nodrošinās to, lai nerastos nepieļaujama ietekme uz patērētāju.
(4)
Lai nodrošinātu, ka patērētājus atbilstoši aizsargā no to atlieku iedarbības, kas rodas no neatļautas augu aizsardzības līdzekļu lietošanas, attiecīgajām produkta/pesticīda kombinācijām jānosaka MRL pēc minimālā analītiski nosakāmā daudzuma.
(5)
Tāpēc MRL, kas norādīti Direktīvas 76/895/EEK, 86/362/EEK, 86/363/EEK un 90/642/EEK pielikumos, ir jāgroza, lai atbilstoši uzraudzītu un kontrolētu to izmantošanas veidu aizliegumu un aizsargātu patērētāju.
(6)
Ar Pasaules Tirdzniecības organizācijas starpniecību Kopienas tirdzniecības partneri ir informēti par jaunajiem MRL, un to piezīmes par šiem daudzumiem ņems vērā.
(7)
Tādēļ attiecīgi jāgroza Direktīvas 76/895/EEK, 86/362/EEK, 86/363/EEK un 90/642/EEK.
(8)
Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 76/895/EEK II pielikumā svītro ierakstu attiecībā uz azinfosmetilu.
2. pants
Direktīvu 86/362/EEK groza saskaņā ar šīs direktīvas I pielikumu.
3. pants
Direktīvu 86/363/EEK groza saskaņā ar šīs direktīvas II pielikumu.
4. pants
Direktīvu 90/642/EEK groza saskaņā ar šīs direktīvas III pielikumu.
5. pants
Dalībvalstis ne vēlāk kā 2008. gada 18. martā pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
Tās piemēro minētos noteikumus no 2008. gada 19. marta.
Pieņemot minētos tiesību aktus, dalībvalstis tajos ietver atsauci uz šo direktīvu vai attiecīgu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
6. pants
Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
7. pants
Šī direktīva ir adresēta dalībvalstīm.
Briselē, 2007. gada 17. septembrī

Labels: 3
17
6